《无题 其二》
明代·刘昌

杜鹃残梦五更余，人在长安远索居。贝锦有言谗巷伯，黄金无计买相如。

月明沧海添珠泪，云冷关河滞雁书。睡起闲将宫烛剪，蝉纱光映碧窗虚。

作者简介：刘昌（1424—1480）明代官吏、学者。字钦谟，号椶园，南直隶苏州府长洲（今江苏苏州）人。正统十年进士。授南京工部主事，迁河南提学副使，擢广东布政司左参政，博学多闻，工诗善文，藏书甚富，史称其累计所藏之书。